b'\n_START_ARTICLE_\n\xc4\x8carobni me\xc4\x8d (film)\n_START_SECTION_\nVsebina\n_START_PARAGRAPH_\nOsrednji lik v filmu je sir George (igra ga Gary Lockwood), rejenec ostarele \xc4\x8darodejke Sybil (Estelle Winwood). Sir George se skrivno zaljubi v princeso Helene (Anne Helm), ki jo z dvora ugrabi zlobni \xc4\x8darodej Lodac (Basil Rathbone). Lodac da kralju na voljo sedem dni, da h\xc4\x8derko re\xc5\xa1i, sicer jo bo dal nahraniti svojemu zmaju. Lodac je prav tako pot od svojega do kraljevega dvora uro\xc4\x8dil s sedmimi kletvami. Kralj se znajde v obupnem polo\xc5\xbeaju in sprejme ponudbo dvorjana Brantona (Liam Sullivan), ki se prostovoljno javi za \xc4\x8dloveka, ki bo \xc5\xa1el Helene re\xc5\xa1it iz krempljev Lodaca. Kralj je sir Brantonu v primeru, da bo h\xc4\x8derko re\xc5\xa1il, obljubil njeno roko in pol svojega kraljestva._NEWLINE_V boj za poroko s Helene pa se vme\xc5\xa1a sir George. Slednji sprva nima privoljenja svoje kru\xc5\xa1ne matere Sybil, a jo nato v ljubezenski zaslepljenosti pretenta in se odlo\xc4\x8di oditi re\xc5\xa1it Helene. Na pot vzame najhitrej\xc5\xa1ega konja na svetu, najmo\xc4\x8dnej\xc5\xa1i \xc5\xa1\xc4\x8dit na svetu in najmogo\xc4\x8dnej\xc5\xa1i me\xc4\x8d na svetu, ki bi mu jih Sybil sicer tako ali tako podarila za 21. rojstni dan. Zaradi \xc4\x8dasovne stiske (Helene je ostalo le 7 dni) jih vzame kar tisti hip in s pomo\xc4\x8djo me\xc4\x8da na pomo\xc4\x8d prikli\xc4\x8de tudi 6 najpogumnej\xc5\xa1ih vitezev na svetu, sir Dennisa iz Francije, sir Ulricha iz Nem\xc4\x8dije, sir Pedra iz \xc5\xa0panije, sir Anthonyja iz Italije, sir Jamesa iz \xc5\xa0kotske in sir Patricka iz Irske. Vitezi so bili dotlej ohromljeni od \xc4\x8drne magije, zato so veseli, da jih je George priklical v \xc5\xbeivljenje in se z njim predano odpravijo na pot._NEWLINE_Izka\xc5\xbee se, da Branton ni preve\xc4\x8d vesel dru\xc5\xbebe vitezev. V prvih treh kletvah umreta sir Ulrich in sir Pedro, po tretji pa v vrelo vodo pade \xc5\xa1e sir Anthony. Anthonyja med utapljanjem opazi George in ga sku\xc5\xa1i re\xc5\xa1iti, a Branton na skrivaj \xc5\xa1e njega potisne v vodo. Anthony utoni, George pa se s pomo\xc4\x8djo me\xc4\x8da re\xc5\xa1i, nezavedajo\xc4\x8d se zlobnih namenov sir Brantona. Lodac in Branton zapeljeta sir Dennisa, a ga iz krempljev mamljive mladenke (ki je zares ostarela \xc4\x8darovnica in Lodacova pomo\xc4\x8dnica) v zadnjem trenutku izpelje George. V eni od preostalih kletev podle\xc5\xbeeta \xc5\xa1e sir Dennis in sir James in sir George se v dru\xc5\xbebo Irca sir Patricka poda na preostanek nevarne poti. Lodac ju zvabi v votlino, v kateri sir Patrick umre, a svojo vero zamenja za \xc5\xbeivljenje sir Georga, ki se tako kot zadnji pre\xc5\xbeiveli vitez odpravi re\xc5\xa1it Helene._NEWLINE_Ob prihodu v Lodacov grad spozna, da ima Branton v lasti vsemogo\xc4\x8dni prstan, ki ga lahko obvaruje pred Lodacovimi kletvami. Branton je na\xc4\x8drtoval, da bo prstan zamenjal za Helene, a ga Lodac ukani in mu namesto Helene podtakne navidezno podobo Helene. Brantona popade bes, a je nemo\xc4\x8den in Lodac ga za\xc4\x8dara v lovsko trofejo. Sir George se sre\xc4\x8dno prebije do sedme kletve, ki je ni\xc4\x8d drugega kot boj z zmajem. Na pomo\xc4\x8d mu v zadnjem hipu prisko\xc4\x8di Sybil, ki s pomo\xc4\x8djo uroka me\xc4\x8du in \xc5\xa1\xc4\x8ditu povrne vso mo\xc4\x8d. Me\xc4\x8d tako sam pokon\xc4\x8da zmaja, Sybil pa na skrivaj izmakne prstan z Lodacove roke. Film se kon\xc4\x8da s poroko med Helene in Georgom ter o\xc5\xbeivitvijo \xc5\xa1estih vitezev.\n_START_SECTION_\nProdukcija\n_START_PARAGRAPH_\nFilm so snemali na \xc2\xbbodpadu\xc2\xab\xc2\xa0studijev 20th Century Fox in v prostorih studijev Goldwyn Studios.'